تورکیه جمهورباشقانی رجب طیب اردوغان، 2018 آفریقا زیارتلرینی آرتیرا‌راق، آوروپا و مرکزی آسیا بؤلگه‌لرینه ده یورد دیشی سیاحت‌لرینه اوستونلوک وئریله‌جگینی دئییب.
اردوغان، 2018ین ایلک خاریجی سفرینی ائتدیگی فرانسا‌دان قاییدارکن اوچاق‌دا ژورنالیست‌لره گوندمی قیمتلندیردی.
2018ین ایلک زیارتینی فرانسایا کئچیردیک. قارشی‌داکی آیلاردا، خاریج سیاحت‌لریمیزده مؤوسوم شرط‌لرینی ده ایستیفاده ائده‌رک آفریقایا سفرلریمیزی آرتیراجاغیق. بو آرادا آوروپایا، اورتا آسیایا، او بؤلگه‌لره خاریجی سیاحت‌لره ده 2018ده اوستونلوک وئرمک ایستییریک. ایکیطرف‌لی علاقه‌لر، بؤلگه‌سل مسئله‌لر، تورکیه-آوروپا بیرلیگی موناسیبت‌لرینی جناب ماکرونلا موذاکیره ائتدیک. آپاردیغیمیز بعضی موقاویله‌لر اولدو. بو موقاویله‌لردن بیری تورک هاوا یول‌لاری ایله آیرباس موقاویله‌سی. گئنیش گؤوده‌لی اوچاق‌لاردا، اوستون‌لوگونون بیر قیسمینی ایرباسدان یانا ایستیفاده ائدیب تورک هاوا یول‌لاریمیز. بون‌لاردان آلینا‌جاق و 2019‌دان اعتباراً ده تحویلی باشلایا‌جاق. بون‌لارین یانیندا موشک‌لر و آسئلسان، یورو سام ایله راضیلاشما تامین ائتدی. بورادا البته یورو سام ایله آتیلان آددیم تکجه فرانسا ایله دئییل، ایتالیانی دا قاپسایان گوجلو بیر آنلاشما اولدو. بو ساوونما سیستم‌لری مسئله‌سینده بیزی داها دا گوج‌لو ائده‌جک بیر آددیم‌دیر. هدفیمیز فرانسا ایله آرامیزداکی تیجارت حجمینی 13.5 میلیارد دو‌لاردان 20 میلیارد یورویا چیخارماق. بو سارکوزی دؤورونده قویدوغوموز وظیفه اما چاتا بیلممیشیک؛ ایندی بونو بو دؤورده نایل اولاق ایستیریک ". دئدی.
پاریس سفری زامانی فرانسا ایسلام شوراسی‌نین ایداره هیاتینی قبول ائتدیگینی بیلدیرن اردوغان، قورولون، قودس موضوعسون‌داکی تشببوس‌لریمیزدن دویدوق‌لاری ممنونیتی ایفاده ائتدیک‌لرینی بیلدیریب.
اردوغان فرانسا پرزیدنتی امانوئل ماکرون ایله گؤروشمه‌ده ایسرائیل-فیلیسطین مسئله‌سی اوزرینده تکیدله دایاندیق‌لارینی دئییب.
اردوغان،
سوریه‌دکی پروسه‌لری اؤزو ایله موذاکیره ائتدیک. بو مسئله‌ده فیکیرلریمیز اوست-اوسته دوشور. بون‌لارلا بیرلیکده سوچی و آستانا پروسس‌لرینه باخیشیندا فرق‌لر وار ایدی. سونرا آپاردیغیمیز ایکیلی دانیشیق‌لاردا او فیکیرلرین یومشالدیغینی گؤردوک، بو مسئله ایله باغلی اولا‌راق بیر دفعه قازاقیستانین باشکندی آستانایا آمریکا موشاهیدچی گؤندریر. او جمله‌دن اوردون اورادا، لبنان اورادا. ساده‌جه، روسیا، ساده‌جه ایران و تورکیه یوخ. بون‌لار دا وار. اوندان سونرا ایکینجی اعتاب‌دا بو فیکری‌نین دییشدیگینی گؤردوم ".دئدی.
پرزیدنت اردوغان فرانسا پرزیدنتی ایله ترور تشکیلات‌لاری پ.ک.ک و فتح الله‌چی ترور تشکیلاتی پارالل دولت یاپیلانماسی (فتو/پ.د.ی) ایله کیمی ده بون‌لاری دئدی
" فرانسادا پ.ک.ک، فتو/پ.د.ی یاپیلانماسی ایله باغلی موباریزه‌نی اونونلا دانیشدیم. درنک آدلارینی ده ایچه‌ردن پروقرام و سندلری، فرانسیزجا ترجومه‌سینی اؤزونه وئردیم. "بون‌لارین داوامچی‌سی اولماغینیزی ایستییریک کی، بیزده بون‌لاری تعقیب ائدجگیک - دئدیم. اؤزلری ده "ترورلا موباریزه‌ده سیزلر هارایا من ده عینی یئرده‌یم؛ موباریزه عینی قطعیتله من ده وئره‌جه‌یم دئدی. آرزوم اودور کی اینشا الله بو موباریزنی بیرلیکده وئرمه ایمکانی اولور. "
